**Қазақ тілі 6-сынып**

**Сабақтың тақырыбы**: Ең жақын адамдар.

**Мақсаты:**

**Білімділік:**Отбасы туралы түсініктерін кенейте келе, адамды сипаттап бере алу. Өз ойларын жүйелі түрде жеткізе білуге үйрену. Тәуелдік жалғауды орынды қолдана алу.

**Дамытушылық:** Қисынды ойлау қабілетін, шығармашылық  әрекетін дамыту. Сөздік қорын байытып, сөйлемді дұрыс құрастыра білу дағдысын қалыптастыру.

**Тәрбиелік:**  Бала тәрбиесіндегі ата - ананың алатын орнының ерекше екендігін түсіну. Бауырмалдық қатынасты үлгі тұту.

 Түрі: Бекіту сабағы.
Әдісі: Сұрақ - жауап, әңгімелеу, «миға шабуыл» стратегиясы, топпен жұмыс,жекелей жұмыс, қисынды ойлау стратегиясы, постер құрастыру,
Көрнекілігі: Мақал - мәтелдер, суреттер, электрондық оқулық, ән жинағы, флипчарт, бейнебаян .

**Сабақтың барысы:**

**І.** Ұйымдастыру кезеңі.

Психологиялық дайындық.

Күн шуағын алақанға саламын,

Жүрегіме басып, ұстай қаламын.

Ізгі әрі нәзік, жарық, мейірімді,

Болып кетер сонда дереу жан – жағым.

- Балалар, күн шуағы болған жолақшаларға, бір-біріңізге тілектеріңізді жазыңдар. (шуақтарды күн бейнесінің айналасына апарып жапсырады)

**ІІ.** Сабақтың мақсатымен таныстыру.

«Миға шабуыл».

А)Берілген мақал – мәтелдерді оқып, мағынасын ашу .

«Аға - ініге ұстаз,
Әпке - сіңліге ұстаз.».

 «Әке — асқар тау»

«Ағайын — алтау,

 Ана — біреу»

«Ата - әжелер сөзі — ақылдың көзі»

- Осы мақал- мәтелдердің тақырыбын бір сөзбен қалай атауға болады?

- Дұрыс, туған – туыс, ағайын, ең жақын адамдар.

- Бүгінгі сабақта, бізге ең жақын адамдар туралы әңгімелеп, сөйлемдер құрастырамыз. Тақырып бойынша сөздерді есімізге түсіріп сауатты жазып қолдануға үйренеміз.

Б) Топ лидерлеріне бағалау парағын таратып, түсіндіру.

|  |  |  |  |
| --- | --- | --- | --- |
| Оқушы. | Үй тапсырмасы: эссе. | Сөздермен жұмыс | Постер құрастырып, қорғау |
|  |  |  |  |
|  |  |  |  |
|  |  |  |  |
|  |  |  |  |

ІІІ. Үй тапсырмасын тексеру.

«Менің ата-анам» тақырыбына шағын эссе жазу.

ІV.

«Ата – ана» бейнебаянын тамашалау.

…Сондықтан бір күні олар қартайғанда, сендер не істеу керексіңдер?

V. Тапсырма.

- Ата-анамыз, әке – шешемізден басқа бізге тағы кімдер ең жақын болып табылады?

- Алдарыңдағы сөздерге назар аударыңдар.

Топтардың алдарындағы сөздер: бойы, шашы, көзі, мұрны, денесі, мінезі, тәлім-тәрбиесі.

- Осы сөздерге байланысты , қандай деген сұрақтарға жауап беретін сөздерді табу.(әр оқушы 2 сөзден бөліп алады)

Мысалы:

Бойы: бойшаң, ұзынтұра, тапал, сұңғақ бойлы.

Мұрны: пұшық, пісте, қошқар тұмсық.

Бет – келбеті: терең әжімі бар, т.с.с.

 VI. Флипчартпен жұмыс.

Әр топ бір сөзден таңдап алады ( аға, әпке, әке, әже, ана, іні,сіңлі, қарындас, )

Берілген критерийлер бойынша адамды суреттеу. (бір оқушы постерлерін шығып қорғайды) (критерий бойынша постерлерін бағалау.)

Критерий: бойы, шашы, көзі, мұрны, денесі, мінезі, тәлім-тәрбиесі.

VIІ . 6- тапсырма.

Өлеңді оқып, тәуелденіп барып септеліп тұрған сөзден сөйлемдер құрастыру.

Ең жақын адамдар –
Әкем мен анам бар.
Әкемнің әкесі –
Ақ басты Атам бар.
Әкемнің шешесі –
Ақ шашты Әжем бар.

Ұлдардың үлкені –
Бір туған ағам бар,
Қыздардың үлкені –
Бір туған әпкем бар.

Ұлдардың кішісі -
Бір туған інім бар,
Қыздардың кішісі-
Бір туған қарындас
Әпкеге – сіңілі бар.
(А.Сағатова)

 Мысалы: Әкемнің әкесі маған ата болады.

Әкемнің қызы менің әпкем.

VIІІ. Қорытынды:
Санамақ айту
Бір үйде біз нешеуміз?
Кел санайық екеуміз
Бас бармағым – атам,
Балан үйрек – апам,
Ортан терек - әкем,
Шылдыр шүмек – анам,
Кішкентай бөбек – мен.
Біз үйде нешеуміз
Біз үйде бесеуміз

 - Балалар, бүгінгі сабақта ең жақын адамдар жайында көп әңгімеледік. Ал енді біздің мектепте сендерге ең жақын адам кім деп есептейсіңдер?

- Әрине, сынып жетекшілерін.

Үйге тапсырма: Өз сынып жетекшілерін жайында шағын эссе жазып келу.

Бағалау. Үй тапсырмасы, топтағы жұмыстары бойынша формативті бағалануы арқылы, суммативті бағалау.

Рефлексия:

|  |  |  |
| --- | --- | --- |
| Не білемін? | Не білдім? | Не білгім келеді? |
|  |  |  |



